**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԵՐԿՐԱՊԱՀԻ ՕՐՎԱ ԿԱՊԱԿՑՈՒԹՅԱՄԲ**

 **Սիրելի՛ երկրապահներ, զինակից ընկերներ, հայրենիքի նվիրյալներ, շնորհավորում եմ բոլորիս՝ երկրապահի օրվա կապակցությամբ։**

**Այսօր մենք երախտագիտությամբ ենք հիշում և մեծարում բոլոր նրանց, ովքեր կանգնել են հայրենիքի սահմաններին, իրենց անձով վահան են դարձել ժողովրդի և երկրի համար։ 1993 թվականի հուլիսին, երբ մեր հայրենիքի համար վճռական ժամանակներ էին, մեր ժողովրդի անմնացորդ նվիրվածության և Սպարապետ Վազգեն Սարգսյանի առաջնորդությամբ ծնվեց «Երկրապահ Կամավորականների միությունը», որը դարձավ ոչ միայն ռազմական ուժ, այլև ազգային հոգեբանության մի մասնիկ՝ օրինակ ծառայելով սերունդներին։ Երկրապահն այսօր էլ մնում է իր սկզբունքներին հավատարիմ՝ միշտ հայրենիքի և զինվորի կողքին՝ մարտական պատրաստակամությամբ:**

**Ես հպարտ եմ, որ անձամբ եղել եմ և կամ այս ճանապարհի մասնակիցը՝ որպես «Երիտասարդ երկրապահ» կառույցի Թալինի տարածաշրջանի անդամ և նախագահ, հետագայում նաև Արագածոտնի մարզի Երկրապահ կամավորականների միության փոխնախագահ։**

**Շնորհակալություն եմ հայտնում բոլոր երկրապահներին՝ թե՛ նրանց, ովքեր այսօր շարունակում են ծառայել ու պաշտպանել մեր հողը, թե՛ նրանց, ովքեր պատվով անցել են այդ ուղին և այսօր հպարտությամբ կրում են երկրապահի պատվավոր անունը։ Թող այս տոնական օրը ոչ միայն հպարտություն, այլ նաև նոր ուժ և ոգեշնչում լինի բոլորիս համար՝ շարունակելու ամրացնել մեր հայրենիքը։**

**Փա՛ռք մեր հերոսներին, փա՛ռք Երկրապահին։**

**Շնորհավոր տոնդ, երկրապա՛հ։**

**Շնորհավոր տոնդ, Վազգեն Սպարապե՛տ։**

**Հարգանքով՝ Թալին համայնքի ղեկավար**

**Տավրոս Սափեյան**

***Սիրով և լավագույն մաղթանքներով՝***

***Թալին համայնքի ղեկավար՝ Տավրոս Սափեյան***